Tarō Naka
Tarō Naka (那珂太郎 Naka Tarō; 23. jaanuar 1922, Hakata, Fukuoka – 1. juuni 2014) oli jaapani luuletaja. 1941. aastast õppis ta Tōkyō Ülikoolis jaapani kirjandust. 1943. aastal võeti ta Jaapani mereväkke. 1965. aastal ilmus tema luulekogu "Ongaku" (音楽, "Muusika"), mis pälvis Yomiuri auhinna ja Saisei Murō auhinna. Oma luules pöörab ta tähelepanu nii sõnade visuaalsele kui helilisele mõjule, ta kasutab sageli homonüümidel põhinevat sõnamängu (jaapani keeles kakekotoba). 2003. aastal ilmus tema nō-näidend "Shikōtei".